Iată creierul uman,
peisaju-i vălurit în mod vizibil împărțit în emisfera stângă și dreaptă.
Această structură a inspirat una dintre cele mai cunoscute idei despre creier,
cum că emisfera stângă controlează logica,
iar cea dreaptă creativitatea.
Și totuși, acesta e un mit nesusținut de dovezi științifice.
Așadar, cum a apărut această idee înșelătoare
și unde anume e greșită?
E adevărat că creierul are o emisferă dreaptă și una stângă.
Acest lucru e cel mai evident la învelișul exterior, numit cortex.
Zonele interne, cum ar fi striatum-ul,
hipotalamusul,
talamusul
și trunchiul cerebral
par să fie făcute din țesut continuu,
dar de fapt sunt organizate și ele în emisfera stângă și dreaptă.
Partea stângă și dreaptă ale creierului controlează diferite funcții ale corpului,
cum ar fi mișcarea și vederea.
Emisfera dreaptă controlează mișcarea mâinii și piciorului stângi și invers.
Sistemul vizual e și mai complex.
Fiecare ochi are un câmp vizual stâng și unul drept.
Ambele câmpuri vizuale stângi trimit la emisfera dreaptă a creierului,
iar cele drepte trimit la emisfera stângă.
Creierul folosește ambele emisfere ca să aibă o imagine completă a lumii.
Cercetătorii nu știu cu siguranță de ce avem acest schimb.
O teorie spune că a început după ce animalele au dezvoltat
sisteme nervoase mai complexe
deoarece a dat avantajul de supraviețuire al reflexelor mai rapide.
Dacă un animal vede că vine un prădător din partea stângă,
știe că e mai bine să scape în dreapta.
Așadar, putem spune că controlul vederii și al mișcării sunt două sisteme
care depind de această structură stânga-dreapta,
dar apar probleme când extindem această idee la logică și creativitate.
Această părere eronată a început pe la mijlocul anilor 1800
când doi neurologi, Broca și Wernicke,
au examinat pacienți care comunicau cu dificultate datorită traumatismelor.
Cercetătorii au descoperit că lobul temporal stâng al pacienților era afectat,
așa că au sugerat că limbajul e controlat de emisfera stângă a creierului.
Asta a aprins imaginația oamenilor.
Autorul Robert Louis Stevenson
a introdus apoi ideea unei emisfere stângi a logicii
concurând cu o emisferă dreaptă a emoțiilor,
reprezentate de personajele sale Dr. Jekyll și Mr. Hyde.
Dar ideea asta nu a ținut când medicii și cercetătorii
au examinat pacienți cărora le lipsea o emisferă
sau cărora li s-au separat emisferele.
Acești pacienți au demonstrat o întreagă gamă comportamentală,
atât logică cât și creativă.
Cercetarea ulterioară a arătat că o parte a creierului e mai activă decât cealaltă
pentru unele funcții.
Limbajul e localizat mai mult spre stânga
și atenția spre dreapta.
Deci o emisferă a creierului poate că lucrează mai mult,
dar asta variază în funcție de sistem și nu de persoană.
Nu există dovezi care să sugereze
că persoanele au părți dominante ale creierului
sau să susțină ideea unei separări stânga-dreapta
între logică și creativitate.
Unii oameni pot fi logici sau creativi,
dar asta nu are de-a face cu emisferele creierului lor.
Chiar ideea logicii și creativității în dezacord una cu cealaltă
nu e prea solidă.
Să rezolvi probleme de matematică complexe necesită creativitate inspirată
și multe opere de artă au structuri logice complexe.
Aproape orice manifestare de creativitate și logică
e dovada că întregul creier funcționează ca un tot.